प्रणव धनावड़े

प्रणव धनावड़े, मुम्बई, महाराष्ट्र में रहने वाले एक भारतीय क्रिकेटर हैं। जनवरी २०१६ में वे एक आधिकारिक तौर पर मान्यता प्राप्त मैच में एक पारी में १,००० से अधिक रन बनाने वाले पहले बल्लेबाज बने। के.सी. गांधी स्कूल की तरफ से उन्होंने केवल ३२७ गेंदों में अविजित १००९ रन बनाये। ऐसा करके धनवाड़े ने एक ब्रिटिश स्कूली छात्र ए. ई. जे. कॉलिंस द्वारा बनाये ११६ वर्ष पुराने अविजित ६२८ रन के रिकॉर्ड को तोड़ दिया।

के.सी. गांधी हायर सेकेंडरी स्कूल की तरफ से खेल रहे १५ साल के धनवाड़े ने मुंबई क्रिकेट संघ द्वारा आयोजित भंडारी कप अंतरस्कूल टूर्नामेंट में आर्य गुरूकुल के खिलाफ केवल ३२७ गेंदों पर यह स्कोर बनाया और उनका स्ट्राइक रेट ३१२.३८ रहा।

प्रणव के पिता का नाम प्रशांत धनावड़े है। वे मुंबई में रिक्शा चलाने का कार्य करते हैं।

 सन्दर्भ 

श्रेणी:2001 में जन्मे लोग
श्रेणी:जीवित लोग
श्रेणी:भारतीय क्रिकेट खिलाड़ी
श्रेणी:क्रिकेट के कीर्तिमान
श्रेणी:दाहिने हाथ के बल्लेबाज़